Rrok Kolë Mirdita

Rrok Kolë Mirdita (født 28. september 1939 i Klezna i Montenegro i Kongeriket Jugoslavia, død 7.  desember 2015 i Tirana i Albania) var en albansk katolsk prelat som var erkebiskop av Tiranë-Durrës fra 1993 og til sin død i 2015.


== Liv og virke ==


=== Bakgrunn ===
Rrok Kolë Mirdita vokste opp i USA.


=== Prest ===
Rrok Mirdita ble presteviet 2. juli 1965 i en alder av 25 år av erkebiskopen av Bar,  Aleksandar Tokic, for erkebispedømmet New York. Han var så sjelesørger i etnisk albanske menigheter i Bronx og Westchester County i erkebispedømmet New York. Den 1. juli 1986 utnevnte kardinal John Joseph O'Connor, erkebiskop av New York, Mirdita til administrator av den albanske katolske kirke.


=== Erkebiskop ===
Den 25. desember 1992, i en alder av 53 år, ble han utnevnt til erkebiskop av Tiranë-Durrës. Han ble bispeviet den 25. april 1993 av pave Johannes Paul II og kardinalene Camillo Ruini og Jozef Tomko. Samtidig ble tre andre biskoper til Albania ordinert - Zef Simoni, Frano Illia og Robert Ashta) - under pavens pastoralreise til Albania. Mirdita ble formann av Den albanske katolske bispekonferanse og formann for Caritas Albania.
På hans initiativ ble St. Pauls katedral bygget i Tirana. Dens triangulære arkitektur skulle, etter erkebiskopens ide, symbolisere at islam, ortodoks kristendom og katolisisme sameksisterer fredfullt landet. Den første messefeiring i den nye katedralen var den 27. januar 2002 med kardinalstatssekretær Angelo Sodano som hovedcelebrant, koncelebrert med erkebiskop Mirdita. Erkebiskopens residens ble bygd ved siden av den ortodoksee katedralem, og julen 1999 hilste Mirdita og den ortodokse erkebiskop Anastasios (Anastas) sine sognebarn sammen.
Han døde på Moder Teresa-hospitalet i Tirana den 7. desember 2015, som følge av et slag.Erkebiskop Mirdita, sammen med avdøde sjefsmufti Haviz Sabri Koci fra det muslimske samfunn i Albania, erkebiskop Anastasius fra den ortodokse autokefale kirke i Albania og Dede Reshat Bardhi fra sufienes Bektashi-orden blir sett på som grunnleggerne av den religiøs gjenfødelsew i Albania, etter de undertrykkende årene under det ateistiske kommunistregimet som erklærte religion som ulovlig.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio, O.P. (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (16235-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Henry Benedict Mary Clement Stuart of York (1725-1807) *1758
Pave Leo XII (1760-1829) *1794
Kardinal Chiarissimo Falconieri Mellini (1794-1859) *1826
Kardinal Camillo di Pietro (1806-1884) *1839
Kardinal Mieczyslaw Halka Ledóchowski (1822-1902) *1861
Kardinal Jan Puzyna z Kosielsko (1842-1911) *1886
Erkebiskop Józef Bilczewski (1860-1923) *1901
Erkebiskop Bolesław Twardowski (1864-1944) *1919
Erkebiskop Eugeniusz Baziak (1890-1962) *1933
Pave Johannes Paul II (1920-2005) *1958
Erkebiskop Rrok Kolë Mirdita (1939-2015) *1993


== Referanser ==